VESZPRÉM MEGYEI

BÜNTETÉS-VÉGREHAJTÁSI INTÉZET

VESZPRÉM

***T á j é k o z t a t ó***

* **a levelezés szabályairól -**

**Levelezési cím: 8411 Veszprém Pf. 5.**

Amennyiben a levelezési cím ettől eltérő, vagy a régi postacímre küldik leveleiket, a küldemények több napos késéssel érkezhetnek.

A küldeményekre (boríték külső oldala) kérjük feltüntetni az EREDETI CÍMEN KÉZBESÍTENDŐ szöveget.

A levél csak papírra készített, írásos formában megjelenített, egyedi, illetve személyes jellegű küldeményt, adatot, információt tartalmazhat, mely postai úton küldhető. Levélként kezelendő a levelezőlap és a képes levelezőlap is.

Az intézet bejáratánál elhelyezett postaládába a hozzátartozó bélyeg nélkül bedobhatja a fogvatartott részére írt levelet. A postaláda ürítése munkanapokon történik.

Levelet fogvatartott részére hozzátartozó személyesen nem adhat át.

Levélként kezelendő a levelezőlap, a képes levelezőlap és a nyomtatvány is. (pl: könyv, katalógus, újság, folyóirat).

A levelet tartalmazó borítékban fénykép is elhelyezhető.

Levélben pénz, érték, telefonkártya, cigaretta nem küldhető be, vagy ki.

Nem minősül levélnek a 2000 gramm súlyhatárt meg nem haladó levélküldeményként feladott kiscsomag.

A fogvatartottak részére, illetve az általuk küldött levelek gyakorisága és terjedelme nem korlátozott.

A fogvatartottak részére írt levelek esetében a borítékra rá kell írni a feladó pontos adatait (név, lakcím), a címzett nevét, ezek hiányában a levél nem kerül kézbesítésre

A kapcsolattartói nyilatkozatot kitöltve, a fogvatartott nevére, az intézet címére kell megküldeni. Kérjük a borítékon feltüntetni a „Kapcsolattartói nyilatkozat” jelzést.

Amennyiben a levél ellenőrzésére jogosult megállapítja, hogy a levél az intézet, illetve a fogvatartás biztonságát veszélyeztető adatot, információt vagy tárgyat tartalmaz, az nem kerül kézbesítésre, illetve továbbításra.

A fogvatartottak részére érkezett leveleket a fogvatartott után küldi az intézet, ha

* más intézetbe szállították
* időközben szabadult.